SARLNUUS SONDAG 30 MAART 2008 


U luister na ZS6SRL die amptelike radiostasie van die Suid-Afrikaanse Radioliga, 
die nasionale vereniging vir amateurradio in Suid-Afrika, met `n nuusbulletin 
wat elke Sondag om (08:15 SAT in Afrikaans en om 08:30 SAT in Engels uitge- 
saai word. Oudio is ook beskikbaar via die web web www.sarl.org.za, klik op 
ARMI en volg die koppelings soos aangedui. Vir oudio via Echolink koppel met 
ZSOJPL-R. 


Hierdie, en vorige bulletins, kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser vanoggend is Rooikappie, ZSGLME, vanuit Pretoria met herleidings 
op 28,325, 14,235, 10,130, 7,066 en 3,695 MHz ESB asook, 51,400, 438,825 en 1 
297 MHz FM in die Pretoriagebied. (Ander nuuslesers verander soos toepaslik). 


STIL SLEUTEL 


Dit is met diep leedwese dat die afsterwe van Victor Makkink, ZS6VFEM, 
gedurende verlede week aangekondig moet word. Victor was 79 jaar oud en het 
n beroerte gehad terwyl hy trekker bestuur het. 


Ons betuig ons innige meegevoel met sy vrou Shelia, seuns Andrew in Australië 
en David in die Verenigde Koningryk, ander familie en vriende. 


POUSE 
In vandag se SARLNuus: 
SARL ALGEMENE JAARVERGADERING 


ZRre MAG EERSDAAGS TOEGANG KRY TOT MEER SPEKTRUM OP 20 
METER 


KLK - SARL SE BESWAAR TEEN DIE ONTWERPREGULASIES NOU 
AANLYN 


80 METER @SO-GESELLIGHEID 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


SARL ALGEMENE JAARVERGADERING 


SARL-lede word herinner dat die algemene jaarvergadering op Saterdag 12 
April in die Little Willie Auditorium by die Pantserskool in Bloemfontein 
plaasvind. Die volledige dokumentasie kan by die afdeling vir lede alleen vanaf 
www.sarl.org.za, afgelaai word. (Geen registrasie is nodig om die AJV by te 
woon nie. Indien jy middagete na die vergadering wil nuttig, is dit nodig om te 
registreer. Die koste van die maaltyd is R25.00. 


As jy nie die AJV kan bywoon nie, stuur asseblief n volmagstem so spoedig 
moontlik. Die volmag- en registrasievorms vir die middagete en ander funksies 
is beskikbaar op die webwerf. 


Die AJV is maar n klein deel van die SARL Nasionale Konvensie wat op 11 April 
begin en afsluit met n spesiale “DX”-ontbyt op Sondag 138 April. Registreer vir 
die hele naweek van amateurradio. Bring n vriend of jou wederhelf, die verskil 
lende aktiwiteite kan hulle beindruk en om nie te vergeet van die gasvryheid 
waarvoor Bloemfontein bekend is nie. Stuur asseblief jou besprekingsvorm voor 
6 April sodat die reëlingskomitee alles in plek kan kry vir n besonderse naweek. 
Besoek www.sarl.org.za vir die volledige program. 


ZRre MAG EERSDAAGS TOEGANG KRY TOT MEER SPEKTRUM OP 20 
METER 


Na die SARL-OKOSA vergadering verlede maand, het die Ingenieursdeparte- 
ment van OKOSA bevestig dat die fout in die regulasies wat ZRre beperk tot 
n baie klein gedeelte op 20 meter, reggestel sal word. OKOSA het die proses 
begin om die wysiging in die Staatskoerant te publiseer. ZR-lisensiehouers word 
daarop gewys dat die huidige regulasie van toepassing is totdat die wysiging 
gepubliseer is. Die huidige gedeelte is 14 225 14 250 kHz en ZR-lisensiehouers 
moet hiervolgens werk of moontlike vervolging en/of kansellasie van hulle lisen- 
sies in die gesig staar. 


KLK - SARL SE BESWAAR TEEN DIE ONTWERPREGULASIES NOU 
AANLYN 


Die besware van die SARL en Hamnet teen die ontwerp Kraglynkommu- 
nikasieregulasies kan nou aanlyn gelees word. Vanaf die SARL-tuisblad, klik 
op “information” en kies “PLC/BPL.” Die ontwerpregulasies kan ook vanaf die 
“PLT”-bladsy afgelaai word. 


NOG n PAAR DAE OOR VIR DIE SAAROT KONSTRUKSIE KOM- 
PETISIE. 


Die sluiting datum vir die SA Amateurradioontwikkelstrust konstruksie kom- 
petisie is 31 March, nog net n paar dae oor om in te skryf. Volle besonderhede 
is beskikbaar by www.amateurradio.org.za. Die algehele wenner gaan die eien- 
aar word van n D-Star send /ontvanger geborg deur Multisource Telecommuni- 
cations. 


TINUS LANGE 7 066 TEGNIESE UITMUNTENDHEIDSTOEKENNINGS 


Die sluitingsdatum vir die Tinus Lange 7 066 Tegniese Uitmuntendheidstoeken- 
nings is 31 Maart. Die junior en senior toekennings word gemaak vir n tegniese 
projek soos die ontwerp en/of konstruksie van n voorversterker, SGV-brug, 
outomatiese ID-er, praktiese antenna-idees, maste, draagbare toerusting, krag- 
bronne, ens., of enige programmatuur vir gebruik in amateurradio. Volledige 
besonderhede was in SARLNuus van 9 Maart gepubliseer. 


SARL 80 METER @SO-GESELLIGHEID 


Die eerste skof van die SARL 80 Meter @OSO-geselligheid word op Donderdag 38 
April 2008 vanaf 19:00 tot 22:00 SAT gehou. Dit is n foon alleen kompetisie met 


aktiwiteit tussen 3,603 en 3,700 MHZ. Roepseine, n RS-verslag en n reeksnom- 
mer word uitgeruil. Die reëls is beskikbaar in die 2008 SARL-kompetiseboek. 


HAMNET GAUTENG-SUID 


n Strategiese beplanningsvergadering is geskeduleer vir die HAMNET Gauteng- 
suidstreek. Alle belangstellendes word genooi om dit by te woon. Die ver- 
gadering word op Donderdag 3 April 2008 om 18:30 vir 19:00 by die Oostlike 
Streeksrampbestuurkantore in Springs - Ekurhuleni, in Plantationweg gehou. 
Registrasie begin om 18:30 en die vergadering begin om 19:00. 


Die vergadering sal kyk na strategiese beplanning vir HAMNET Gauteng-suid, 
rampbestuurkommunikasievrywilligers en rampkommunikasieoefening 2008. 
Roep op 145,675 of 438,700 MHz vir rigtingaanwysings na die vergaderplek in 
Springs. 


BAGARSPAN OM SATERDAG 5 April TE VERGADER 


Die BACAR-span sal op Saterdag 5 April om 11:00 SAT by die SARL Nasionale 
Amateurradiosentrum vergader. Die hoofdoel van die vergadering is om die 
verskillende loonvragte te toets vir verenigbaarheid. Die loonvragte sal saam 
gekoppel word en op die lug wees. Luister op Saterdag vanaf 11:00 op 7 082 
kHz vir besonderhede. Jy mag aktiwiteit op 144,800 en 144,825 asook op die 
BACAR-HF-baken op 7 022 kHz GG hoor. 


] 


n Interessante artikel getiteld “Local radio amateurs plan to go into near space” 

was in die Februarie uitgawe van EngineerlT gepubliseer. Jy sal die skakel by 
www.amsatsa.org.za. vind asook besonderhede van die loonvragte. Dit word 
beplan om BACAR op 24 Mei te lanseer. 


TWEE METER SATELLIET-OSO s 


'n Versoek word gerig aan gebruikers van die 2 meterband om die satellietop- 
skakelfrekwensie van 145,920 MHz te vermy vir plaaslike @OSO s. Sulke aktiwiteit 
veroorsaak @RM vir diegene wat @OSO s via `n satelliet wil voer, bv. AO16. Daar 
is `n groot toename aan amateurs wat @OSO s via AO16, AO51 en VO52 voer. 


KLUBNUUS 


Die Antieke Draadloosvereniging se jaarlikse ope dag by die Randse Lughawe by 
die TAC (Transvaal Aviation Centre) begin om 09:00 op Saterdag 5 April 2008. 
Kom en geniet die dag by die TAC met n snuffelmark, antieke draadloosuit- 
stalling, restaurant, kontantkroeg en aangesig tot aangesig OSO s met talle lede 
van die AWA. Bring die kinders saam om te sien hoe styg die vliegtuie op, reg 
langs die TAC. Vir snuffelmarktafels kontak Andy, ZS6GADY, by 082 448 4368. 


Magalies Radioamateurklub hou om 08:00 op 19 April 2008 hulle herfs snuffel- 
mark by hulle klubhuis op die hoek van Mills- and Breyerlane, Waverley. Kos en 
koeldranke sal beskikbaar wees. Die koste vir bespreking beloop R20 per tafel 
of kattebakverkoping. Kom sluit by hulle aan vir `n dag van pret en plesier. 


Kontak Nico, ZR6AFJ, by 082 772 2556. Sien jou daar. Inroepe sal op 145,750 
MHZ geneem word. 


VOORTPLANTINGSVOORSPELLING 


Hannes Coetzee, ZS6BZP, rapporteer dat die verwagte sonaktiwiteitsvlak die 
komende week laag tot matig gaan wees. Die geomagnetiese veld sal oor die 
algemeen stil tot onrustig wees. Die voorspelde effektiewe sonvlektelling sal 
gedurende die komende week minder as 25 wees. Die verwagte DX-toestande 
is goed vir die Noordelike rigtings maar vrotterig vir die hoofsaaklik Noord- 
Westelike paaie. 


15 m en 20 m is die beste keuse vir DX met moontlike 15 en 20 m-openinge vanaf 
14-00 SAT na Indië. Daar is `n moontlikheid van kort, flou 20 m-openinge na 
Australië vanaf ongeveer 08:00. Vanaf ongeveer 15:00 is daar moontlike 10, 15 
en 20 m-openinge na Europa. Kontakte met die VSA gaan baie uitdagend wees. 
10 MHz lyk na sononder bruikbaar vir die morsekode- en digitale entoesiaste. 


Plaaslike toestande gaan gedurende die dag op 40 m goed wees. 30 m behoort 
gedurende die middel van die dag goeie resultate oor die langer afstande te lewer. 
Saans is 80 m die beste keuse. Dit is nou as die donderstorms en staties vir jou 
'n kans gaan gee. Onthou dat hierdie net `n voorspelling is en dat HEF jou steeds 
kan verras. Skakel jou stel aan, luister en roep ook CO om seker te maak dat 
jy deel van die opwinding is. 


Besoek gerus www.spaceweather.co.za vir meer inligting. 
DAGBOEK VAN GEBEURE 


27 Maart tot 3 April 7P8FCO DXpedisie; 31 Maart - Sluitingsdatum vir stadium 
1 van 2008 konstruksiekompetisie; en Sluitingsdatum vir nominasies vir 'Tinus 
Lange-toekennings; 3 April - SARL 80 meter @SO-geselligheid: 6 April - Sluit- 
ingsdatum vir bywooningsbesprekings vir die SARL se AJV; 11 tot 13 April - 
SARL AJV in Bloemfontein; 12 April - Kemptonpark AmateurRadio Tegniese 
Vereniging begin met `n Klas B RAFE-kursus; 15 April - Overberg ARK AJV; 
19 April - SA AMSAT Ruimtekommunikasiekonferensie; Magalies ARK Snuffel- 
mark; 21 April Sluitingsdatum vir Nokia Siemens Netwerk Toekennings. 


SARL nuus nooi klubs en individue uit om nuusberigte wat vir radioamateurs en 
kortgolfluisteraars van belang is in te stuur. Indien moontlik, plaas nuusberigte 
in beide Afrikaans en Engels op www.sarl.org.za/newsinbox.asp nie later nie as 
die Donderdag wat die bulletindatum voorafgaan. 


Die SARL nooi u ook om na die program Amateur Radio Mirror International, 
wat om 10:00 SAT op 145,750 MHz in die Pretoriagebied met herleidings op 7 
(82, 7 205 en 17 590 kHrz, te luister. Vir oudiostrome en Echolink deur ZS6FCS, 
besoek www.sarl.org.za, klik op ARMI en volg die skakels. `n Heruitsending vind 
Maandagaande om 21:00 SAT op 3 215 kHz plaas. Sentech borg die uitsendings 
op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga wat deur 
Dennis, ZS4BS, saamgestel is. 


'n Voorspoedige week word aan almal toegewens, 73. 


/EX 


